**K O N C E D E N T :**

**OBČINA PIRAN**, Tartinijev trg 2, 6320 Piran,

ki jo zastopa župan Andrej Korenika,

matična številka: 5883873000,

davčna številka: SI 29263930,

**OBČINA IZOLA**, Sončno nabrežje 8, 6310 Izola,

ki jo zastopa župan Bogatič Milan,

matična številka: 5874190000,

davčna številka: SI 16510801,

**MESTNA OBČINA KOPER**, Verdijeva ulica 10, 6000 Koper,

ki jo zastopa župan Bržan Aleš,

matična številka: 5874424000,

davčna številka: SI 40016803,

**OBČINA ANKARAN**, Jadranska cesta 66, 6280 Ankaran,

ki jo zastopa župan Strmčnik Gregor,

matična številka: 2482851000,

davčna številka: SI 71620176,

**in**

**K O N C E S I O N A R :**

**\_\_\_\_\_\_\_\_\_\_\_\_\_\_\_\_\_\_\_\_\_\_**,

ki ga zastopa \_\_\_\_\_\_\_\_\_\_\_\_\_\_\_\_,

matična številka: \_\_\_\_\_\_\_\_\_\_\_\_\_\_\_,

davčna številka: \_\_\_\_\_\_\_\_\_\_\_\_\_\_\_\_,

sklenejo naslednjo

**KONCESIJSKO POGODBO**

1. **člen**

**SPLOŠNE DOLOČBE**

S to pogodbo se na podlagi 44.f člena Zakona o zdravstveni dejavnosti (Uradni list RS, št. 23/05 – uradno prečiščeno besedilo, 15/08 – ZPacP, 23/08, 58/08 – ZZdrS-E, 77/08 – ZDZdr, 40/12 – ZUJF, 14/13, 88/16 – ZdZPZD, 64/17, 1/19 – odl. US, 73/19, 82/20, 152/20 – ZZUOOP, 203/20 – ZIUPOPDVE, 112/21 – ZNUPZ, 196/21 – ZDOsk, 100/22 – ZNUZSZS, 132/22 – odl. US, 141/22 – ZNUNBZ, 14/23 – odl. US, 84/23 – ZDOsk-1, 102/24 – ZZKZ in 32/25, v nadaljevanju: ZZDej) in v skladu s koncesijsko odločbo št. \_\_\_\_\_\_\_\_\_\_\_\_\_\_\_ (v nadaljevanju: koncesijska odločba) urejajo medsebojna razmerja v zvezi z opravljanjem javne službe v zdravstveni dejavnosti na primarni ravni na področju sanitetnih prevozov na/z dialize na območju Občine Piran, Občine Izola, Mestne občine Koper in Občine Ankaran med koncedentom in koncesionarjem na podlagi koncesije, ter se določijo pogoji, pod katerimi mora koncesionar opravljati javno zdravstveno službo na območju občine Piran, občine Izola, Mestne občine Koper in občine Ankaran.

1. **člen**

**PREDMET POGODBENEGA RAZMERJA**

Koncesionar je izvajalec koncesijske dejavnosti in opravlja javno zdravstveno službo na področju sanitetnih prevozov na/z dialize na območju Občine Piran, Občine Izola, Mestne občine Koper in Občine Ankaran, v obsegu 3,33420 programa.

Odgovorni nosilec zdravstvene dejavnosti je \_\_\_\_\_\_\_\_\_\_\_\_\_\_\_\_\_\_\_.

Med trajanjem koncesijskega razmerja je ob soglasju koncedenta dovoljena sprememba obsega programa (nebistvena sprememba koncesijskega razmerja), ki jo koncedent odobri v obliki spremembe koncesijske odločbe. Temu sledi sklenitev aneksa k tej pogodbi.

Koncedent si lahko občasno pridobi mnenje izvajalca zdravstvene dejavnosti na primarni ravni ter od ministrstva zahteva morebitne dodatne specifične opredelitve in pogoje, ki jih mora koncesionar upoštevati pri izvajanju koncesijske dejavnosti, kar pogodbene stranke uredijo s sklenitvijo aneksa.

Prenos koncesije na tretjo osebo je prepovedan.

1. **člen**

**TRAJANJE KONCESIJSKEGA RAZMERJA**

Koncesija se podeljuje za določen čas, za dobo 15 let, šteto od dneva začetka opravljanja koncesijske dejavnosti, to je z dnem \_\_\_\_\_\_\_\_\_\_\_\_\_\_\_\_\_\_\_

Koncesionar je dolžan skleniti pogodbo o financiranju koncesijske dejavnosti z ZZZS najkasneje v enem mesecu od sklenitve te pogodbe. Koncesionar je dolžan začeti opravljati koncesijsko dejavnost v roku iz prejšnjega odstavka tega člena, sicer se mu koncesija odvzame z odločbo.

V skladu z odločbo o podelitvi koncesije koncesionar, najkasneje 3 dni pred dnevom pričetka izvajanja koncesijske dejavnosti, koncedentu predloži notarsko overjeno fotokopijo pogodbe sklenjene z ZZZS in lastno izjavo o datumu pričetka izvajanja koncesijske dejavnosti.

1. **člen**

**POGOJI IZVAJANJA KONCESIJSKE DEJAVNOSTI**

Koncesionar je dolžan opravljati koncesijsko dejavnost v skladu z/s:

* odločbo o podelitvi koncesije,
* določili veljavne pogodbe, sklenjene z Zavodom za zdravstveno zavarovanje Slovenije (v nadaljevanju: ZZZS) ter zahtevami ZZZS,
* veljavnimi predpisi (zakonodaja, podzakonski akti, splošni akti koncedenta) ter
* v skladu s to pogodbo in ponudbo koncesionarja z dne \_\_\_\_\_\_\_\_\_\_\_\_\_ ter javnim razpisom za podelitev koncesije, ki sta sestavni del in priloga te pogodbe.

Koncesionar mora ves čas trajanja koncesijskega razmerja izpolnjevati pogoje za veljavno dovoljenje za opravljanje koncesijske dejavnosti iz zakona, ki ureja zdravstveno dejavnost oz. na slednjem sprejete podzakonske akte.

1. **člen**

**OBMOČJE OPRAVLJANJA KONCESIJSKE DEJAVNOSTI**

Koncesionar opravlja koncesijsko dejavnost na območju občine Piran, občine Izola, mestne občine Koper in občine Ankaran.

Lokacije opravljanja koncesijske dejavnosti: \_\_\_\_\_\_\_\_\_\_\_\_\_\_\_\_\_\_\_\_\_\_\_

1. **člen**

**DELOVNI ČAS KONCESIJSKE DEJAVNOSTI**

Koncesionar bo zagotavljal delovni čas izvajanja koncesijske dejavnosti praviloma kot sledi:

v ponedeljek od \_\_\_\_\_\_ do \_\_\_\_\_\_

v torek od \_\_\_\_\_\_ do \_\_\_\_\_\_

v sredo od \_\_\_\_\_\_ do \_\_\_\_\_\_

v četrtek od \_\_\_\_\_\_ do \_\_\_\_\_\_

v petek od \_\_\_\_\_\_ do \_\_\_\_\_\_

v soboto od \_\_\_\_\_\_ do \_\_\_\_\_\_

V delovnem času iz prejšnjega odstavka koncesionar ne sme opravljati dejavnosti, ki ne sodi v koncesijsko dejavnost, ki je predmet te pogodbe.

Delovni čas se lahko spremeni le z aneksom k tej pogodbi.

Koncesionar mora poskrbeti, da je urnik delovnega časa koncesijske dejavnosti uporabnikom storitev stalno na vpogled na vidnem mestu in na spletnih straneh koncesionarja, če jih ima, ter na spletnih straneh javnih zavodov, ki na območju opravljanja koncesijske dejavnosti opravljajo zdravstveno dejavnost na primarni ravni.

1. **člen**

**DOLŽNOSTI KONCESIONARJA**

Koncesionar je dolžan:

* ves čas izvajati koncesijsko dejavnost v skladu z veljavno zakonodajo, splošnimi akti ZZZS ter drugimi predpisi, vezanimi na zdravstveno in koncesijsko dejavnost, odločbo o podelitvi koncesije in to pogodbo;
* za opravljanje programa zdravstvenih storitev, ki jih opravlja za zavarovane osebe pri ZZZS, imeti sklenjeno pogodbo o izvajanju programa zdravstvenih storitev z ZZZS (v nadaljevanju: pogodba z ZZZS);
* imeti v delovnem razmerju zadostno število usposobljenih voznikov z opravljenim izpitom iz vsebin NMP oz. druge pogoje, ki jih določajo veljavni predpisi;
* zagotoviti uporabnikom javne zdravstvene službe, ki je predmet pogodbe, pravico do sporazumevanja v italijanskem jeziku skladno z veljavnimi predpisi;
* imeti na razpolago zadostno število primernih sanitetnih vozil, ki izpolnjujejo pogoje za sanitetna vozila, ki jih določajo veljavni predpisi, ter zagotavljati, da so vozila tehnično brezhibna in čista;
* po potrebi povezovati se in koordinirati delo z ambulantami javne zdravstvene službe, na strokovnem in organizacijskem področju, pravočasno zagotoviti nadomeščanje ob raznih odsotnostih (dopust, izobraževanje, specializacija, nenadni izpad v primeru bolezni, odhoda, …) ter nadomeščanja za odsotnosti zagotoviti dogovorno z ZZZS in z vednostjo koncedenta;
* opravljati koncesijsko dejavnost v dogovorjenem delovnem času koncesijske dejavnosti, skladno s to pogodbo in veljavne pogodbe z ZZZS ter pisno zaprositi koncedenta, če namerava spremeniti delovni čas koncesijske dejavnosti;
* ločeno voditi izkaz prihodkov in odhodkov ter sredstev in virov sredstev, ki se nanašajo na opravljanje koncesijske dejavnosti, od tistih, ki se nanašajo na opravljanje drugih dejavnosti koncesionarja, v skladu s predpisi, ki urejajo preglednost finančnih odnosov, in ločeno evidentiranje različnih dejavnosti;
* na zahtevo koncedenta v roku, ki ga določi koncedent, poročati o svojem finančnem poslovanju v delu, ki se nanaša na opravljanje koncesijske dejavnosti;
* zagotavljati strokovne, tehnične in druge predpisane pogoje za opravljanje koncesijske dejavnosti v celotnem obdobju trajanja koncesije;
* koncesijski program izvajati le z zdravstvenimi delavci in zdravstvenimi sodelavci, zaposlenimi pri koncesionarju, razen za primer začasnega nadomeščanja koncesionarja oziroma pri njem zaposlenih, ko se lahko sklene podjemna pogodba z zdravstvenim delavcem ali zdravstvenim sodelavcem, zaposlenim pri izvajalcu zdravstvene dejavnosti v ali izven mreže javne zdravstvene službe, javnim zavodom ali z zasebnim zdravstvenim delavcem iz 35. člena ZZDej, ne pa z zdravstvenim delavcem ali zdravstvenim sodelavcem, ki posluje kot samostojni podjetnik posameznik;
* zagotavljati podatke in poročila v skladu z veljavnimi predpisi in poročati pristojnim institucijam;
* vključevati se v strokovno izpopolnjevanje ter izpolnjevati predpisane pogoje in pogoje pristojne zbornice glede strokovne usposobljenosti za nadaljnje delo;
* zagotavljati vse oblike notranjega nadzora ter sistema kakovosti in varnosti v skladu z veljavnimi predpisi;
* zagotavljati hrambo zdravstvene dokumentacije pacientov na lastne stroške;
* meriti dnevno delovno obremenitev zaposlenih v skladu z 51.a členom ZZDej za zdravstvene storitve, ki so predmet koncesije;
* biti vključen v enotni zdravstveno-informacijski sistem, ki je organiziran na nacionalni ravni oz. zagotavljati ažurno vodenje evidenc o opravljenih naročenih in izvedenih prevozih skladno z veljavnimi predpisi.

1. **člen**

**FINANCIRANJE KONCESIJSKE DEJAVNOSTI**

Koncedent ni dolžan koncesionarju zagotavljati nobenih sredstev za opravljanje javne zdravstvene službe. Sredstva za opravljanje koncesijske dejavnosti koncesionar pridobiva na podlagi pogodbe z ZZZS.

Koncesionar je dolžan ob vsaki spremembi pogodbe z ZZZS v roku 8 dni po spremembi le te, pisno obvestiti koncedenta.

Koncesionar je dolžan ob vsaki spremembi te pogodbe v roku 14 dni po vročitvi aneksa k pogodbi oz. po vročitvi nove pogodbe o tem pisno obvestiti ZZZS.

1. **člen**

**SPREMEMBE KONCESIJSKEGA RAZMERJA**

Koncesionar vsako spremembo podatkov iz drugega odstavka 3.a člena ZZDej v 15 dneh od njenega nastanka posreduje ministrstvu, pristojnemu za zdravje in o tem obvesti vsakega koncedenta. Izvajalec zdravstvene dejavnosti do izdaje spremenjenega oziroma novega dovoljenja za opravljanje zdravstvene dejavnosti v skladu s 3.a členom ZZDej zdravstveno dejavnost opravlja v okvirih veljavnega dovoljenja za opravljanje zdravstvene dejavnosti.

Koncesionar je ob vsaki spremembi dovoljenja ali izdaji novega dovoljenja za opravljanje koncesijske dejavnosti dolžan koncedentu v roku 8 dni od izdaje posredovati overjeni fotokopiji oziroma podati soglasje, na podlagi katerega koncedent pri ministrstvu pridobi podatke iz uradne evidence, sicer se mu koncesija, v skladu z veljavno zakonodajo in to pogodbo, odvzame.

Med trajanjem koncesijskega razmerja so ob soglasju koncedenta dovoljene le nebistvene spremembe koncesijskega razmerja, ki jih koncedent odobri v obliki spremembe koncesijske odločbe. Za nebistvene spremembe koncesijskega razmerja štejejo:

* sprememba naslova lokacije, kadar nova lokacija opravljanja koncesijske dejavnosti ostaja na koncesijskem območju, pod pogojem, da se zagotavlja vsaj enaka dostopnost na novi lokaciji,
* sprememba odgovornega nosilca zdravstvene dejavnosti, če gre za spremembo, ki se nanaša na merilo iz 1. točke 44.d člena ZZDej in v postopku izbire ne bi povzročila izbire drugega ponudnika,
* sprememba obsega programa zdravstvene dejavnosti zaradi nepredvidenih sprememb potrebnega obsega posameznega programa zdravstvene dejavnosti, in sicer povečanje na največ 120 odstotkov oziroma zmanjšanje na najmanj 80 odstotkov obsega programa, kot je bil določen v odločbi, s katero je bil koncesionar izbran, vendar ne manj kot obseg, ki je kot minimum določen v drugi alineji prvega odstavka 44.a člena ZZDej. Če se zmanjša obseg programa pod minimalni obseg opravljanja koncesijske dejavnosti, se koncesija odvzame. Na podlagi začasnega prevzema programa ali prestrukturiranja programa, kot to določa zakon, ki ureja zdravstveno varstvo in zdravstveno zavarovanje, obsega programa zdravstvene dejavnosti oziroma zdravstvenih storitev specialistične bolnišnične dejavnosti, določenega s koncesijsko odločbo, ni mogoče povečati brez spremembe odločbe v zvezi z nebistveno spremembo obsega programa oziroma brez podelitve koncesije na javnem razpisu.

1. **člen**

**POROČANJE IN NADZOR**

Koncedent ima pravico nadzorovati opravljanje koncesijske dejavnosti, pri čemer ga koncesionar ne sme ovirati.

Koncesionar je dolžan na pisno zahtevo koncedenta v roku, ki ga določi koncedent, predložiti vsebinska poročila v zvezi z opravljanjem koncesijske dejavnosti, tudi o svojem finančnem poslovanju v delu, ki se nanaša na opravljanje koncesijske dejavnosti.

Glede na ugotovitve nadzora ali pritožb uporabnikov, lahko koncedent pristojnim organom predlaga uvedbo strokovnega, upravnega ali finančnega nadzora.

Koncesionar je dolžan na zahtevo koncedenta naročiti zunanjo revizijo vodenja ločene računovodske evidence glede opravljanja koncesijske dejavnosti. Stroške izvedbe zunanje revizije nosi koncesionar.

1. **člen**

**ODPRAVA POMANJKLJIVOSTI**

Kadar koncedent ugotovi, da koncesionar ne opravlja koncesijske dejavnosti v skladu z veljavnimi predpisi, splošnimi akti ZZZS ter drugimi predpisi, vezanimi na zdravstveno in koncesijsko dejavnost, odločbo o podelitvi koncesije in to pogodbo, ga pisno opozori na kršitve, ki so razlog za odvzem koncesije in mu določi rok za odpravo pomanjkljivosti.

Rok za odpravo pomanjkljivosti se določi tudi:

* če koncesionar ne opravlja koncesijske dejavnosti v delovnem času koncesijske dejavnosti, opredeljenem v tej pogodbi in veljavni pogodbi z ZZZS;
* če koncesionar koncesijske dejavnosti ne opravlja na območju izvajanja koncesije;
* če koncesionar ne deluje v skladu s pogodbo z ZZZS in veljavnimi predpisi;
* če koncesionar ovira koncedenta pri izvajanju nadzora;
* če koncesionar ne predloži koncedentu ustreznega zahtevanega poročila v roku, ki ga je ta določil;
* v drugih primerih, kadar je tako določeno s pogodbo.

Če koncesionar ugotovljenih pomanjkljivosti ne odpravi v roku, ki ga je določil koncedent, se mu koncesija odvzame z odločbo o odvzemu koncesije.

1. **člen**

**PRENEHANJE KONCESIJSKEGA RAZMERJA**

Koncesijska pogodba preneha:

- s potekom časa, za katerega je bila sklenjena,

- s smrtjo koncesionarja,

- s stečajem ali zaradi drugega načina prenehanja koncesionarja,

- z odpovedjo pogodbe iz razlogov in pod pogoji, ki so določeni v koncesijski pogodbi,

- če je pravnomočno koncesijska odločba odpravljena ali izrečena za nično,

- v primeru odvzema koncesije,

- s sporazumom.

Pogodbeni stranki se lahko med trajanjem te pogodbe sporazumeta o njenem prenehanju. Pogodbena stranka, ki želi sporazumno prenehanje te pogodbe, posreduje drugi pogodbeni stranki pisno vlogo, ki vsebuje obrazložitev razlogov.

Koncesionar je dolžan o odpovedi te pogodbe pisno obvestiti koncedenta vsaj 10 mesecev pred prenehanjem te pogodbe. V primeru koncesionarjevega neupoštevanja navedenega roka za odpoved te pogodbe, je koncesionar dolžan opravljati koncesijsko dejavnost vse dokler ne začne opravljati te dejavnosti nov izvajalec, vendar največ 10 mesecev od dneva odpovedi te pogodbe.

Koncedent lahko določi tudi drugačen način izvajanja koncesijske dejavnosti v skladu z veljavno zakonodajo.

1. **člen**

**ODVZEM KONCESIJE**

Koncesijo se odvzame, kadar to določa veljavna zakonodaja in drugi predpisi oziroma v primerih, ki jih določa 44j. člen ZZDej, splošni akti koncedenta, odločba o podelitvi koncesije ali ta pogodba in v naslednjih primerih:

* hujše kršitve te pogodbe (kršitve 2., 3. ali 5. člena te pogodbe),
* neodprava kršitev v roku za odpravo ugotovljenih pomanjkljivosti skladno z 11. členom te pogodbe;
* če ministrstvo, pristojno za zdravje, koncesionarju na podlagi določil zakona, ki ureja zdravstveno dejavnost, odvzame dovoljenje za opravljanje koncesijske dejavnosti;
* če ZZZS prekine ali ne sklene pogodbe s koncesionarjem zaradi koncesionarjevega kršenja pogodbenih obveznosti;
* če koncesionar odkloni sklenitev pogodbe z ZZZS, ki bi bila v skladu s to pogodbo in odločbo o podelitvi koncesije;
* če koncesionar ne obnovi pogodbe z ZZZS skladno s pogoji razpisa ZZZS za obseg zdravstvene dejavnosti, za katerega je podeljena koncesija;
* če se tekom izvajanja koncesijske pogodbe ugotovi, da so za koncesionarja podani razlogi za izključitev iz prvega odstavka 75. člena ZJN-3, skladno s razpisnimi pogoji;
* če je to v javnem interesu (npr. sprememba predpisov ali organizacije dela oz. načina opravljanja javnih zdravstvenih storitev);
* v drugih primerih, določenih s to pogodbo ali veljavnimi predpisi, ki predvidevajo odvzem koncesije.

Če koncesionar neprekinjeno več kot šest mesecev zaradi bolezni, varstva in vzgoje otroka ali izobraževanja ne more ali ne bi mogel opravljati koncesijske dejavnosti, se koncesionar in koncedent z dodatkom h koncesijski pogodbi dogovorita o začasnem opravljanju koncesijske dejavnosti največ za obdobje dveh let. Če koncesionar zaradi razlogov iz prejšnjega stavka opusti opravljanje koncesijske dejavnosti za več kot dve leti, se koncesija odvzame.

Preden koncedent koncesionarju odvzame koncesijo, ga pisno opozori na kršitve, ki so razlog za odvzem koncesije, in mu določi primeren rok za odpravo kršitev. Predhodno opozorilo ni potrebno, če gre za kršitve, ki imajo elemente kaznivega dejanja, če gre za primere iz 1., 6. in 8. točke prvega odstavka 44.j člena ZZDej ali če je koncesija odvzeta na podlagi 44.g člena ZZDej.

Koncedent odvzame koncesijo z odločbo, ki jo sprejme župan Občine Piran, zoper katero je dovoljena pritožba in s katero se določijo ukrepi, ki so potrebni za nemoteno opravljanje koncesijske dejavnosti do podelitve koncesije drugemu izvajalcu.

Z dnem dokončnosti odločbe o odvzemu koncesije, prenehata koncesijsko razmerje in ta pogodba v skladu z odločbo o odvzemu.

Najkasneje v roku enega meseca je koncesionar dolžan o tem obvestiti vse svoje uporabnike storitev ter ravnati z zdravstveno dokumentacijo uporabnikov storitev v skladu z veljavno zakonodajo.

Koncesionar in koncedent morata izpolniti obveznosti, ki so nastale do prenehanja koncesijskega razmerja.

1. **člen**

**ODPOVED KONCESIJE**

Koncesionar lahko odpove to pogodbo z odpovednim rokom 10 mesecev.

Ta pogodba lahko sporazumno preneha na pobudo katerekoli izmed pogodbenih strank in rokom, ki ga pogodbeni stranki sporazumno določita.

1. **člen**

**ODGOVORNOST KONCESIONARJA ZA ŠKODO TRETJIM OSEBAM**

Koncesionar je odgovoren za vso morebitno škodo, ki nastane tretjim osebam, kot posledica njegovega ravnanja ali opustitve oz. povzročeno z opravljanjem ali neopravljanjem koncesijske dejavnosti.

Koncesionar mora biti zavarovan za škodo, ki jo pri izvajanju ali v zvezi z izvajanjem koncesijske dejavnosti povzroči sam ali drugi pri njem zaposleni ljudje uporabnikom ali drugim osebam in za škodo, ki nastane zaradi nepravilnega opravljena dejavnosti javne službe. Koncesionar mora predložiti koncedentu kopijo zavarovalne police v roku 2 mesecev po sklenitvi pogodbe in vsakokrat v roku 2 mesecev od sklenitve nove zavarovalne police (v primeru prenehanja zadnje predložene).

1. **člen**

**PROTIKORUPCIJSKA KLAVZULA**

V primeru, da je pri sklenitvi ali pri izvajanju te pogodbe kdo v imenu ali na račun koncesionarja, predstavniku, zastopniku ali posredniku koncedenta, uslužbencu občinske uprave, funkcionarju, predstavniku ali članu politične stranke obljubil, ponudil ali dal kakšno nedovoljeno korist za:

* pridobitev tega posla ali
* za sklenitev tega posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je koncedentu povzročena škoda ali je omogočena pridobitev nedovoljene koristi predstavniku, zastopniku ali posredniku koncedenta, uslužbencu občinske uprave, funkcionarju, predstavniku ali članu politične stranke, koncesionarju ali njenemu predstavniku, zastopniku, posredniku,

je ta pogodba nična.

Koncedent bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu z veljavnimi predpisi Republike Slovenije.

1. **člen**

**SKRBNIKI POGODBE**

Pooblaščeni predstavniki koncedenta, ki nadzorujejo izvajanje te pogodbe:

* za Občino Piran: \_\_\_\_\_\_\_\_\_\_\_\_\_\_\_\_\_,
* za Občino Izola: \_\_\_\_\_\_\_\_\_\_\_\_\_\_\_\_\_,
* za Mestno občino Koper: \_\_\_\_\_\_\_\_\_\_\_\_\_\_\_\_\_,
* za Občino Ankaran: \_\_\_\_\_\_\_\_\_\_\_\_\_\_\_\_\_,

ki so hkrati skrbniki pogodbe za posameznega koncedenta.

Pooblaščeni predstavnik koncesionarja, ki je skrbnik te pogodbe je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Če se v času trajanja pogodbenega razmerja spremeni skrbnik pogodbe, pogodbena stranka o tem, v roku sedmih delovnih dni po njegovi zamenjavi, obvesti drugo pogodbeno stranko. Sprememba skrbnika pogodbe začne veljati z dnem obvestila druge pogodbene stranke, pri čemer za takšno spremembo skrbnika pogodbe ni potrebno skleniti aneksa k pogodbi.

1. **člen**

**REŠEVANJE SPOROV**

Pogodbeni stranki bosta morebitne spore iz te pogodbe reševali sporazumno. Če to ne bo mogoče, bo spore reševalo pristojno sodišče v Piranu.

1. **člen**

**KONČNE DOLOČBE**

Vse morebitne spremembe in dopolnitve bosta pogodbeni stranki uredili z aneksom k tej pogodbi.

Pogodba je sklenjena in prične veljati z dnem podpisa vseh pogodbenih strank.

Ta pogodba je sestavljena v 7 (sedmih) izvodih, od katerih dobi koncesionar 1 (en) izvod, vsak koncedent 1 (en) izvod, Ministrstvo za zdravje 1 (en) izvod in ZZZS 1 (en) izvod.

|  |  |  |
| --- | --- | --- |
| Številka pogodbe:  Kraj, datum:  **KONCESIONAR** |  | Številka pogodbe:  Kraj, datum:  **OBČINA PIRAN**  Župan  Andrej Korenika |
|  |  | Številka pogodbe:  Kraj, datum:  **OBČINA IZOLA**  Župan  Bogatič Milan |
|  |  | Številka pogodbe:  Kraj, datum:  **MESTNA OBČINA KOPER**  Župan  Bržan Aleš |
|  |  | Številka pogodbe:  Kraj, datum:  **OBČINA ANKARAN**  Župan  Strmčnik Gregor |